Eurokode

Eurokodene er de felleseuropeiske dimensjoneringsreglene for bærende konstruksjoner i byggverk, enten det er bygninger, broer eller hus.
Eurokodene ble laget på oppdrag fra Europakommisjonen og Det europeiske frihandelsforbund (EFTA), innenfor rammene av den europeiske standardiseringsorganisasjonen Comité Européen de Normalisation (CEN). For kommisjonen er formålet å utvikle det indre marked for produkter og tjenester innen byggeindustrien. Mer enhetlige sikkerhetsnivåer i byggebransjen i Europa var også ønsket.Eurokodene kan ikke angi hvilke sikkerhetsnivåer som skal gjelde, ettersom overordnet lovgivning for byggebransjen ikke er harmonisert innen Den europeiske union. De myndigheter som i hvert land har ansvar for denne lovgivningen, er imidlertid forpliktet til å tilpasse sine regler slik at eurokodene skal kunne brukes. I tillegg till eurokodene publiserer hvert land et nasjonalt vedlegg med de spesifikke forskriftene som gjelder i landet. Tanken er at man skal kunne kjøpe eurokodene på et hvilket som helst språk, og komplettere med den nasjonale delen for det land man er interessert i. I Norge publiseres eurokodene av Standard Norge.


== Inndeling ==
Eurokodene er inndelt i følgende ti deler, hver bestående av én eller flere standarder:

Eurokode 0: Grunnleggende dimensjoneringsregler (1990+NA)
Eurokode 1: Belastning på bærekonstruksjoner (1991-1-1+NA)
Eurokode 2: Dimensjonering av betongkonstruksjoner (1992-1-1+NA)
Eurokode 3: Dimensjonering av stålkonstruksjoner (1993-1-1+NA)
Eurokode 4: Dimensjonering av kombinasjonskonstruksjoner stål/betong (1994-1-1+NA)
Eurokode 5: Dimensjonering av trekonstruksjoner (1995-1-1+A1+NA)
Eurokode 6: Dimensjonering av murkonstruksjoner (1996-1-1+NA)
Eurokode 7: Dimensjonering av geokonstruksjoner (1997-1+NA)
Eurokode 8: Prosjektering av konstruksjoner for seismisk påvirkning (1998-1+NA)
Eurokode 9: Dimensjonering av aluminiumskonstruksjoner (1999-1-1+NA)


== Normative henvisninger ==
I Eurokodene finnes såkalte normative henvisninger; henvisninger til standarder som ligger utenfor eurokodene, men som gjelder som norm. Noen av disse er:

NO-EN 1090 Utføring av stål- og aluminiumkonstruksjoner
NO-EN 13670 Betongkonstruksjoner - Utføring
NO-ISO 10137 Bygninger samt gang- og sykkelbroers brukbarhet med hensyn til svingninger og vibrasjoner
NO-ISO 2394 Pålitelighet i bæreverk - Generelle prinsipper
NO-ISO 12494 Nedisning av konstruksjoner på grunn av fukt i luften


== Se også ==
CEN
Norsk standard


== Kilder ==
BFS 2008:8 EKS 1 Boverkets föreskrifter och allmänna råd om tillämpning av europeiska konstruktionsstandarder (eurokoder)
VVFS 2004:43 Vägverkets föreskrifter om tillämpningen av europeiska beräkningsstandarder


== Eksterne lenker ==
Eurocodes Building the Future Kommisjonens sider om kodene
Side om eurokoder i Sverige
Dansk Standard om eurokoder i Danmark
Standard Onlines side om Eurokoder i Norge
Eurokoodi help desk om Eurokoder i Finland
EUROCODE.info - Alt om Eurocodes
Access Steel, Eurocodes gjort enkelt
Nytt regelverk med Eurokoder Seminar Difisek 2008-11-27
National Annexes & Eurocodes, European standards institutes og lenker til nedlasting av nasjonale  to download national tillegg.